《夜泊湘陵县逢袁公礼戍贵州》
明代·郭武

青山如龙渡江去，江上波涛湿烟树。三湘七泽枉帆过，水绿蘋香是何处。

清波渺渺愁予心，寒猿故故啼枫林。谁将横笛叫清夜，一曲《武溪》深复深。

怜君远戍乌蛮客，把酒灯前话离别。相逢何必旧相知，惆怅回船江月白。

作者简介：明凤阳府人，字炅隆。定襄伯郭登同母弟。童年时，仁宗召试以诗，武援笔立就。好学不倦。官尚宝司丞。